turjo4nis/wikipedia-bn-dump-20250701 huggingface dataset:
দ্য লাইফ অব মুহাম্মদ

দা লাইফ অফ মুহাম্মদ হল ২০১২ সালে নির্মিত একটি তিনপর্বের ব্রিটিশ মিনিসিরিজ তথ্যচিত্র যা একই বছরের জুলাই মাসের মধ্যবর্তী তিন সপ্তাহব্যাপী বিবিসি ২ চ্যানেলে ধারাবাহিকভাবে সম্প্রচারিত হয়। নবী মুহাম্মদ-এর জীবন অনুসন্ধানকারী এ ধারাবাহিকটির উপস্থাপনা করেছিলেন বিবিসির প্রখ্যাত সাংবাদিক রাগীহ ওমর।

সারসংক্ষেপ 
ব্রিটিশ ও পশ্চিমা টেলিভিশনে প্রচারিত এটিই প্রথম অনুষ্ঠান যাতে ইসলামের নবী মুহাম্মদ-এর জীবন প্রথমবারের মত এবং ঐতিহাসিক বিবরণসহ পুর্ণাঙ্গভাবে উপস্থাপন করা হয়েছে। পৃথিবীর দেড়শো কোটি ইসলাম ধর্মাবলম্বীর ধর্মীয় আদর্শ হিসেবে সর্বোচ্চ সম্মানিত এই মহান ব্যক্তির জীবনের সকল পর্ব ও সমসাময়িক পরিস্থিতি গ্রন্থগত ও ঐতিহাসিকভাবে উপস্থাপনের মাধ্যমে রাগীহ ওমর তাঁর প্রকৃত জীবনাদর্শকে তুলে ধরার চেষ্টা করেছেন। এছাড়াও এতে তিনি বর্তমান বিশ্বে ইসলামের ভুমিকা এবং অর্থ, মানবসেবা, নারী, সমতা, ধর্মীয় সহনশীলতা, যুদ্ধ ও মতবিরোধ বিষয়ে ইসলামের দৃষ্টিভঙ্গি ও বিধিবিধান ব্যাখ্যাবিশ্লেষণ করেছেন।

পর্বসমূহ 
নবী মুহাম্মদের জীবনের মৌলিক পর্যায় ও প্রাসঙ্গিক বিষয়ের উপর ভিত্তি করে এটি তিনটি পর্বে নির্মিত হয়েছে।
 দ্য সিকার (সত্যান্বেষী) (১১ই জুলাই ২০১১)
 হলি ওয়র (পবিত্র যুদ্ধ) (১৮ই জুলাই ২০১১) ও 
 হলি পিস (পবিত্র শান্তি) (২৫শে জুলাই ২০১১)

তথ্যসূত্র

বহিঃসংযোগ 
 Life of Muhammad at BBC.co.uk
 	
 Crescent Films
 
 Hallowell, Billy. BBC to Air ‘Life of Muhammad’ Doc, Iran Responds Saying ‘Enemy’ Trying to ‘Ruin Muslims’ Sanctity’. The Blaze. 7 July 2011
 BBC presents The Life Of Muhammad series. The Asian Today 21 June 2011
 Lucie-Smith, Alexander. The BBC’s groundbreaking series on Muhammad leaves open some startling incoherences. Catholic Herald. 21 July 2011

টেলিভিশন অনুষ্ঠান
প্রামাণ্য টেলিভিশন ধারাবাহিক
২০১৩-এর টেলিভিশন ধারাবাহিক
ইংরেজি ভাষার টেলিভিশন অনুষ্ঠান
ছোস-ক্যি-ব্শেস-গ্ন্যেন

ছোস-ক্যি-ব্শেস-গ্ন্যেন () (১৪৫৩-১৫৪০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ত্রয়োদশ দ্গা'-ল্দান-খ্রি-পা বা প্রধান ছিলেন।

সংক্ষিপ্ত জীবনী 
ছোস-ক্যি-ব্শেস-গ্ন্যেন ১৪৫৩ খ্রিষ্টাব্দে মধ্য তিব্বতের স্তোদ-লুং-ম্দার () নামক স্থানে জন্মগ্রহণ করেন। তিনি ব্ক্রা-শিস-ল্হুন-পো বৌদ্ধবিহারে দ্গে-'দুন-গ্রুবের নিকট শিক্ষালাভ করেন এবং তার নিকট তিনি ব্স্তান-পা'ই-র্গ্যাল-ম্ত্শান-'দ্জিন-পা () উপাধি লাভ করেন। এরপর তিনি দ্রেপুং বৌদ্ধবিহারে য়ে-শেস-ব্জাং-পো, 'জাম-দ্ব্যাংস-লেগ্স-ছোস-পা () এবং দ্পাল-ল্দান-র্গ্যাল-ম্ত্শান () নামক বৌদ্ধপন্ডিতদের নিকট শিক্ষালাভ করেন। তিনি দ্বাদশ স্তাগ-লুং-খ্রি-পা ঙ্গাগ-দ্বাং-গ্রাগ্স-পার () নিকট সংস্কৃত ও কবিতা সম্বন্ধে শিক্ষালাভ করেন। ছোস-র্জে-গ্নাস-ব্রতান-পা () নামক বৌদ্ধভিক্ষু তাকে ভিক্ষুর শপথ দান করেন। ছোস-ক্যি-ব্শেস-গ্ন্যেন এরপর দ্রেপুং বৌদ্ধবিহারে ধর্ম বিশ্ববিদ্যালয়ে অধ্যাপনা করেন। ১৫১৬ খ্রিষ্টাব্দে তিনি দ্গা'-ল্দান বৌদ্ধবিহারের ত্রয়োদশ দ্গা'-ল্দান-খ্রি-পা নির্বাচিত হন। ১৫২০ খ্রিষ্টাব্দে তিনি এই দায়িত্ব থেকে অবসর নিয়ে দেবাছেন বৌদ্ধবিহারে চলে যান।

তথ্যসূত্র 

১৪৫৩-এ জন্ম
১৫৪০-এ মৃত্যু
গানদেন ত্রিপা
পদ্মাকরবর্মা

পদ্মাকরবর্মা একাদশ শতাব্দীর একজন কাশ্মীরি বৌদ্ধ পণ্ডিত ছিলেন।

সংক্ষিপ্ত জীবনী 
পদ্মাকরবর্মা অতীশ দীপঙ্করের শিষ্য ছিলেন বলে অনুমান করা হয়। তিনি বিখ্যাত তিব্বতী অনুবাদক রিন-ছে-ব্জাং-পোর শিক্ষক ছিলেন এবং তার সাথে তিনি বহু ভারতীয় বৌদ্ধ গ্রন্থকে তিব্বতী ভাষায় অনুবাদ করেন। এর মধ্যে উল্লেখযোগ্য হল অশ্বঘোষের গুরুপঞ্চাশিকা এবং শ্রীভদ্রনন্দন রচিত মহাবৈরোচনাভূদম্বিধিসম্বদ্ধিপূজাবিধি।

তথ্যসূত্র

আরো পড়ুন 
 Luczanits, Christian. Forthcoming. "Siddhas, Hierarchs, and Lineages: Three Examples for Dating Tibetan Art." In Jackson, David. Mirror of the Buddha. New York: Rubin Museum of Art.

কাশ্মীরি বৌদ্ধ
সেন্ট জর্জেস পার্ক ক্রিকেট স্টেডিয়াম

সেন্ট জর্জেস পার্ক ক্রিকেট মাঠ দক্ষিণ আফ্রিকার পোর্ট এলিজাবেথে অবস্থিত সেন্ট জর্জেস পার্কের একটি ক্রিকেট মাঠ। এ মাঠটি সেন্ট জর্জেস পার্ক, ক্রুসেডার্স মাঠ অথবা শুধুই ক্রুসেডার্স নামেও পরিচিত। দক্ষিণ আফ্রিকার অন্যতম প্রাচীন ক্রিকেট ক্লাব হিসেবে পরিচিত পোর্ট এলিজাবেথ ক্রিকেট ক্লাব ও ইস্টার্ন প্রভিন্স ক্লাবের অনুশীলন মাঠ এটি। দক্ষিণ আফ্রিকায় অনুষ্ঠিত টেস্ট ম্যাচ ও একদিনের আন্তর্জাতিক ক্রিকেট খেলার অন্যতম মাঠ হিসেবে সেন্ট জর্জেস পার্কে নিয়মিতভাবে খেলা অনুষ্ঠিত হয়ে আসছে। এ মাঠটি গ্রাহামসটাউনে অবস্থিত কিংসউড কলেজের চেয়েও প্রাচীন।

প্রাতিষ্ঠানিক নামকরণ 
বাণিজ্যিক সংক্রান্ত চুক্তির কারণে এ মাঠের প্রাতিষ্ঠানিক নামকরণ করা হয়েছে অ্যাক্সেস ডিএসএল সেন্ট জর্জেস। কিন্তু দক্ষিণ আফ্রিকা ও অন্যান্য ক্রিকেট সমর্থকেরা এ মাঠের ঐতিহাসিক ও পুরনো নাম সেন্ট জর্জেস পার্ক নামেই ডেকে থাকেন। বিখ্যাত পৌরাণিক চরিত্র সেন্ট জর্জের সাথে জড়িত ড্রাগনের বাসস্থান বা ড্রাগন’স লেয়ার মাঠের ডাকনাম।

ইতিহাস 
মার্চ, ১৮৮৯ সালে এ মাঠে সর্বপ্রথম টেস্ট ক্রিকেট খেলার আয়োজন করা হয়। খেলায় ইংল্যান্ড ক্রিকেট দল দক্ষিণ আফ্রিকা ক্রিকেট দলকে ৮ উইকেটের ব্যবধানে পরাভূত করেছিল। ঘটনাক্রমে এ টেস্টটিই ছিল দক্ষিণ আফ্রিকার প্রথম টেস্ট ম্যাচ। ২০০৫ সাল পর্যন্ত এ মাঠে ২১টি টেস্ট খেলা অনুষ্ঠিত হয়। তন্মধ্যে, দক্ষিণ আফ্রিকা ৮টিতে জয়লাভ করে ও ৪ খেলা ড্র করে এবং ৯টি খেলায় পরাজিত হয়। ডিসেম্বর, ১৯৯২ সালে প্রথম একদিনের আন্তর্জাতিক ক্রিকেট খেলা অনুষ্ঠিত হয়। ভারত ক্রিকেট দলকে ৬ উইকেটে হারিয়ে জয়লাভ করে দক্ষিণ আফ্রিকা। ২০০৫ সাল পর্যন্ত এ মাঠে ২৫টি একদিনের আন্তর্জাতিক অনুষ্ঠিত হয়।

২০০৩ সালের ক্রিকেট বিশ্বকাপের ৫টি খেলা এ মাঠে অনুষ্ঠিত হয়। দক্ষিণ আফ্রিকা, জিম্বাবুয়ে ও কেনিয়ায় যৌথভাবে অনুষ্ঠিত বিশ্বকাপের জন্য নির্দিষ্ট ১৫ মাঠের অন্যতম মাঠ হিসেবে সেন্ট জর্জেস পার্কে গ্রুপ-পর্বের ৩, সুপার সিক্সের ১ এবং একটি সেমি-ফাইনাল খেলা অনুষ্ঠিত হয়েছিল।

তথ্যসূত্র

আরও দেখুন 
 দক্ষিণ আফ্রিকা জাতীয় ক্রিকেট দল
 ২০১৩-১৪ অস্ট্রেলিয়া ক্রিকেট দলের দক্ষিণ আফ্রিকা সফর
 টেস্ট ক্রিকেট অভিষেকে সেঞ্চুরির তালিকা
 টেস্ট ক্রিকেট মাঠের তালিকা
 একদিনের আন্তর্জাতিক ক্রিকেট মাঠের তালিকা

বহিঃসংযোগ 

 Cricinfo ground profile
 St George's Park history website 

দক্ষিণ আফ্রিকার ক্রিকেট মাঠ
পোর্ট এলিজাবেথে ক্রীড়া
দক্ষিণ আফ্রিকায় টেস্ট ক্রিকেট মাঠ
২০০৩ ক্রিকেট বিশ্বকাপ
পূর্ব কেপ প্রদেশের ক্রীড়া মাঠ
২০০৩ ক্রিকেট বিশ্বকাপের স্টেডিয়াম
জেমস নিশাম

জেমস ডগলাস শিয়াহ্যান নিশাম (; জন্ম: ১৭ সেপ্টেম্বর, ১৯৯০) অকল্যান্ডে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য নিশাম একদিনের আন্তর্জাতিক ও টুয়েন্টি২০ আন্তর্জাতিকে অল-রাউন্ডার হিসেবে খেলছেন। ঘরোয়া ক্রিকেটে  অকল্যান্ড দলের হয়ে প্রথম-শ্রেণীর ক্রিকেট এবং ওতাগো ভোল্টস দলে টুয়েন্টি২০ ক্রিকেট খেলছেন। আইপিএলের ৭ম আসরে দিল্লি ডেয়ারডেভিলস দলের প্রতিনিধিত্ব করছেন। বামহাতে ব্যাটিংয়ের পাশাপাশি ডানহাতে ফাস্ট মিডিয়াম বোলিং করে থাকেন তিনি।

খেলোয়াড়ী জীবন 
ঘরোয়া ক্রিকেটে চমকপ্রদ ক্রীড়ানৈপুণ্য প্রদর্শনের পর ২০১২-১৩ মৌসুমে দক্ষিণ আফ্রিকা সফরে নিউজিল্যান্ড দলের সাথে যান। ঐ সময়ই তার টুয়েন্টি২০ আন্তর্জাতিক ক্রিকেটে অভিষেক ঘটে তার। এরপর ফেব্রুয়ারি, ২০১৪ সালে ভারত ক্রিকেট দলের নিউজিল্যান্ড সফরের সময় ২য় টেস্টে অভিষিক্ত হন তিনি। অভিষেক খেলাতেই তিনি অপরাজিত ১৩৭ রান সংগ্রহের মাধ্যমে চমকপ্রদ সেঞ্চুরি করেন যা ৮নং অবস্থানে থেকে যে-কোন ব্যাটসম্যানের অভিষেকে সর্বোচ্চ রান। ৯ জুন, ২০১৪ তারিখে প্রথম নিউজিল্যান্ডীয় ও সামগ্রীকভাবে ৮ম ব্যাটসম্যান হিসেবে প্রথম দুই টেস্টে কিংসটনের সাবিনা পার্কে ওয়েস্ট ইন্ডিজের বিরুদ্ধে সেঞ্চুরি (১০৭) করেন।

পরিসংখ্যান

সেরা সাফল্য 
১০ জুন, ২০১৪ পর্যন্ত

তথ্যসূত্র

আরও দেখুন 
 কাইল মিলস
 নিউজিল্যান্ড জাতীয় ক্রিকেট দল
 টেস্ট ক্রিকেট অভিষেকে সেঞ্চুরির তালিকা
 ২০১৩-১৪ ভারত ক্রিকেট দলের নিউজিল্যান্ড সফর

বহিঃসংযোগ 
 
 

১৯৯০-এ জন্ম
অকল্যান্ডের ক্রিকেটার
ওতাগোর ক্রিকেটার
জীবিত ব্যক্তি
দিল্লি ক্যাপিটালসের ক্রিকেটার
গায়ানা আমাজন ওয়ারিয়র্সের ক্রিকেটার
টেস্ট ক্রিকেট অভিষেকে সেঞ্চুরি করা ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
নিউজিল্যান্ডের টুয়েন্টি২০ আন্তর্জাতিক ক্রিকেটার
ডার্বিশায়ারের ক্রিকেটার
ওয়েলিংটনের ক্রিকেটার
২০১৯ ক্রিকেট বিশ্বকাপের ক্রিকেটার
প্রিটোরিয়া ক্যাপিটালসের ক্রিকেটার
পাঞ্জাব কিংসের ক্রিকেটার
মুম্বই ইন্ডিয়ান্সের ক্রিকেটার
নর্থ আইল্যান্ডের ক্রিকেটার
অকল্যান্ড থেকে আগত ক্রিকেটার
ত্রিনবাগো নাইট রাইডার্সের ক্রিকেটার
রাজস্থান রয়্যালসের ক্রিকেটার
এসেক্সের ক্রিকেটার
কেন্টের ক্রিকেটার
২০২৩ ক্রিকেট বিশ্বকাপের ক্রিকেটার
ডারহামের ক্রিকেটার
লিচেস্টারশায়ারের ক্রিকেটার
সেবাস্টোপলিসের যুদ্ধ

সেবাস্টোপলিসের যুদ্ধ ৬৯২ খ্রিষ্টাব্দে তৎকালীন উমাইয়া ও বাইজেন্টাইন সাম্রাজ্যের মধ্যে সংঘটিত হয়। এসময় খলিফা আবদুল মালিক ইবনে মারওয়ান ক্ষমতায় ছিলেন। এই যুদ্ধের ফলে ৬৮০ খ্রিষ্টাব্দ থেকে এই দুই শক্তির মধ্যে চলমান শান্তি অবস্থার অবসান হয়।

খলিফার ভাই মুহাম্মদ ইবনে মারওয়ান ও প্রতিরক্ষা মন্ত্রী হাজ্জাজ বিন ইউসুফ উমাইয়া সেনাবাহিনীর নেতৃত্ব দেন। অন্যদিকে বাইজেন্টাইনদের নেতৃত্বে ছিলেন লিউন্টিওস এবং নেবুলুসের যার অধীনে ৩০,০০০ স্লাভ সৈন্যের এক বিশেষ বাহিনী ছিল। সন্ধিচুক্তি ভঙ্গের কারণে উমাইয়ারা ক্রোধান্বিত হয়ে পড়ে এবং যুদ্ধে পতাকার স্থলে তারা সন্ধির প্রতিলিপিকে ব্যবহার করেছিল। আপাতদৃষ্টিতে যুদ্ধে বাইজেন্টাইনরা সুবিধাজনক অবস্থায় আছে মনে হলেও ২০,০০০ স্লাভ সৈনিকের দলত্যাগ বাইজেন্টাইনদের পরাজয় নিশ্চিত করে। একটি সূত্রমতে সম্রাট দ্বিতীয় জাস্টিনিয়ান নিকোমেডিয়া উপসাগরে নারী ও শিশুসহ অবশিষ্ট সকল স্লাভকে হত্যা করেন। তবে আধুনিক পন্ডিতরা এই ঘটনাকে সঠিক বলে মনে করেন না।

তথ্যসূত্র

দেখুন 
 
 
 

সেবাস্টোপলিস
৬৯২-এ এশিয়া
দক্ষিণ স্লাভিক ইতিহাস
৬৯০-এর সংঘর্ষসমূহ
সেবাস্টোপলিস
৬৯০-এ বাইজেন্টাইন সাম্রাজ্য
সেবাস্টোপলিস
৬৯২
আরব-বাইজেন্টাইন যুদ্ধের লড়াই
৬৯০-এর দশকের সশস্ত্র সংঘাত
বহুওয়া নৃত্য

বহুওয়া নৃত্য অসমের সোণোওয়াল কছারী জনজাতির এক ধৰ্মীয় ও সাংস্কৃতিক অনুষ্ঠান। ডিব্রুগড় জেলার বৃহৎ জামিবা অঞ্চলের ধমল গ্রামে বসবাসকারী সোণোওয়াল কছারী জনজাতির মধ্যে এই নাচের প্রচলন রয়েছে। প্ৰতি দুবছর অন্তর তারা এই নৃত্যের আয়োজন করেন।

জড়িত পৌরাণিক আখ্যান

পৌরাণিক উপাখ্যান মতে দক্ষ মহারাজের কন্যা সতী তার আদেশ অমান্য করে ভগৱান শিবকে বিবাহ করলে দক্ষরাজ ক্রুদ্ধ হন। এর শোধ তোলবার জন্য দক্ষ এক মহাযজ্ঞৰ আয়োজন করেন যেখানে শিব ও সতী ব্যতিরেকে সকল দেবতাক নিমন্ত্ৰণ জানালে সতী সেই যজ্ঞের অনুষ্ঠানে যান। সতীকে দেখে দক্ষ শিব সম্পর্কে কুকথা উচ্চারন করেন। স্বামীর নামে নিন্দাবাক্য শুনে সতী নিজের প্ৰাণ বিসৰ্জন দেন। সতীর মৃত্যুসংবাদ কথা শুনে শিব ক্রুদ্ধ হয়ে নিজের জটার চুল ছিড়ে বীরভদ্ৰ ও রুদ্ৰকালি নামৰ দুই অসুরের সৃষ্টি করে দক্ষকে বধ করার আদেশ করেন। তার আদেশে বীরভদ্ৰ যজ্ঞস্থলে গিয়ে রাজা দক্ষের শিরোচ্ছেদ করে তার মস্তক যজ্ঞএর অগ্নিকুণ্ডে নিক্ষেপ করেন। এই ঘটনায় যজ্ঞ মাঝপথেঅসমাপ্ত অবস্থায় শেষ হওয়ায় উপস্থিত দেবতারা চিন্তিত হয়ে দক্ষকে পুনরায় জীবন্ত করে যজ্ঞ সম্পূৰ্ণ করবার জন্য ব্ৰহ্মাকে নিবেদন করেন। ব্ৰহ্মা এই কথা শুনে দক্ষের পুণর্জীবনদানের জন্য শিবকে অনুরোধ করেন। ব্ৰহ্মার অনুরোধে শিব দক্ষকে নতুন জীবনদান দেন কিন্তু দক্ষের মস্তক যজ্ঞের আগুনে ভস্মীভূত হওয়ায় তার জায়গায় একটি ছাগলের মাথা দিয়ে প্রতিস্থাপিত করেন।সোণোওয়াল কছারী জনজাতির উপাস্য দেবতা শিবকে সন্তুষ্ট রেখে সামাজিক অমঙ্গল দূর করতে এই পৌরাণিক কাহিনীকে বহুওয়া নৃত্যে প্ৰদৰ্শন করা হয়।

বেশ-ভূষা এবং প্ৰদৰ্শন রীতি

এই নৃত্য প্ৰদৰ্শন করতে শিল্পীরা মুখ ও দেহ কলাগাছের পাতায় জড়িয়ে নেয়। এই নাচের প্ৰস্তুতিপৰ্বে শিল্পীদের সাজ-সজ্জা করার সময় শুধুমাত্র বয়স্ক মানুষদের প্ৰবেশের অনুমতি থাকে। এই নৃত্য অভিনয় করা শিল্পীদের পরিচয় গোপনে রাখা হয়৷ একজন বহুওয়া সাজ-সজ্জা তৈরী করতে প্ৰায় ৩-৪ ঘণ্টা সময় লাগে। এই নৃত্যের বাদ্যযন্ত্র হিসাবে মৃদঙ্গ এবং ব্যবহা্র করা হয়, যার তালে শিল্পীরা একেসাথে নাচ করেন। বহুওয়া নৃত্যের পরে অন্য একটি দল বিহু নৃত্য প্ৰদৰ্শন করে। নাচ শেষ হওয়ার পর সকলে শরীর ধুয়ে একসঙ্গে ভোজন করেন।

আরও দেখুন
 সোণোওয়াল কছারী

তথ্যসূত্র

অসমীয়া নৃত্য
আসামের উৎসব
বরগীত

বরগীত অসমের নব-বৈষ্ণব ধৰ্মের হোতা শংকরদেব এবং মাধবদেব দ্বারা ব্ৰজৱলি ভাষায় রচিত, উচ্চ আধ্যাত্মিক ভাবপূৰ্ণ, নিৰ্দিষ্ট রাগ বিশিষ্ট, এক বিশেষ শৈলীর গীত। বরগীতকে বাণীকান্ত কাকতি মহান সঙ্গীত, কালিরাম মেধি স্বর্গীয় সঙ্গীত এবং দেবেন্দ্ৰনাথ বেজেবরুয়া পবিত্র সঙ্গীত বলে আখ্যা দিয়েছেন। শঙ্করদেব প্রায় দুই শত চল্লিশটি বরগীত রচানা করলেও এক অগ্নিকান্ডে তাঁর অধিকাংশ রচনা ধ্বংসপ্রাপ্ত হয় এবং মাত্র পঁয়ত্রিশটি গীত উদ্ধার করা সম্ভব হয়। মাধবদেব দুইশতের অধিক বরগীত রচনা করেন। ১৪৮৮ খ্রিষ্টাব্দে শঙ্করদেব রচিত মন মেরি রাম চরনহি লাগু ইতিহাসের প্রথম বরগীত।

বিষয়বস্তু 
বরগীতে কৃষ্ণের শৈশবের বিভিন্ন প্ৰকার লীলা, দুষ্টুমি, খেলা, চাতুরি, চৌৰ্য্যবৃত্তি ও কৈশোরে গোপী লীলা, গোপিনীদের কৃষ্ণ বিরহ ও কৃষ্ণ প্ৰেমের ব্যাকুলতা, বন্ধু উদ্ধবের কৃষ্ণের প্ৰতি প্ৰেম ও ভক্তি, কৃষ্ণবিহীন বৃন্দাবনের অন্ধকার চিত্ৰ অঙ্কিত হয়েছে। কোনো কোনো বরগীতে মানব জীবনের নশ্বরতা, ধন-জন, রূপ-যৌবনের অস্থায়িত্ব, কাম-ক্ৰোধাদি রিপুদমনে ভক্তিৰ মাহাত্ম্য, মুক্তির জন্য ভক্তের ভগবানের নিকটে আত্মসমৰ্পণ ইত্যাদি পারমাৰ্থিক তত্ত্বও বৰ্ণিত হয়েছে।

সংগীত শৈলী 
এই ভক্তি গীতসমুহ ভারতীয় শাস্ত্রীয় সংগীতের এক স্বতন্ত্ৰ ধারা। ভারতের অন্যান্য শাস্ত্ৰীয় সংগীতৰ মতোই এই গীতসমুহ কেদার, ধনশ্ৰী, সিন্ধুরা ইত্যাদি বিভিন্ন রাগভিত্তিক। এই গীতে কোনো বাদ্যযন্ত্ৰের আবশ্যক না হলেও সাধারণতঃ পরিবেশনের সময় খোল, ও বাঁশির প্ৰয়োগ করা হয়। বরগীত শুরু করার পূর্বে 'রাম', 'হরি', 'গোবিন্দ' ইত্যাদি শব্দ উচ্চারণ করে আলাপ গাইতে হয়, যা 'রাগ দিয়া' বা 'রাগ তান' নামে পরিচিত। এই সঙ্গীতে তাল ব্যবহৃত না হলেও পরিবেশনের সময় ব্যবহার করা হয়ে থাকে। তখন নির্দিষ্ট রাগে নির্দিষ্ট তাল ব্যবহৃত হয়, যেমন খরমানতাল ব্যবহৃত হয় কল্যাণ রাগের সাথে, ইত্যাদি। এই গীত ধ্রুপদের মতো গম্ভীর প্রকৃতির।

তথ্যসূত্র

আরো পড়ুন

বহিঃসংযোগ 

 DHRUPADI ELEMENTS OF BORGEET
 Bõrgīt - The Crown Pearls of Music
 Borgeet - Assamese Holy Songs
 nilacharai.com 
 শংকরদেব বিরচিত বরগীত (পায়ে পরি হরি)
 মাধবদেব বিরচিত বরগীত (পামরু মনাই কমনে)  

আসামের সঙ্গীত
আসামের সংস্কৃতি
মনসুর খান

মনসুর খান () হলেন একজন ভারতীয় চলচ্চিত্র নির্মাতা। তিনি চলচ্চিত্র নির্মাতা নাসির হোসেন এর পুত্র।

কর্মজীবন 
তার চলচ্চিত্রে পরিচালক হিসেবে আত্মপ্রকাশ ঘটে কেয়ামত সে কেয়ামত তক (১৯৮৮) এর মাধ্যমে। চলচ্চিত্রটি শুরু করেন তার চাচাত ভাই বিখ্যাত অভিনেতা আমির খান কে নিয়ে। চলচ্চিত্রটি একটি রোমিও জুলিয়েট-অনুপ্রাণিত রোমান্টিক ধাচের কাহিনী যেটি একটি বিশাল সাফল্য এনে দেয়। কর্ম ভিত্তিক ছায়াছবি দ্বারা প্রভাবিত এক দশকের শেষের দিকে মনসুর খানের পরিচালনাসংক্রান্ত বলিউডের আত্মপ্রকাশ মধ্যে বাদ্যযন্ত্র রোমান্টিক জুটিতে পরিণত হয়। ছবিতে অনেক নতুন মুখের জন্ম নেয় এবং এই ছবির মাধ্যমে তারা বলিউডে নিজেদের প্রতিষ্ঠিত করতে সক্ষম হন। যেমন- নায়ক-নায়িকা হিসেবে আমির খান ও জুহি চাওলা এবং সঙ্গীত শিল্পী হিসেবে উদিত নারায়ণ, অলকা ইয়াগনিক। এছাড়াও সঙ্গীত পরিচালক হিসেবে আনান্দ মিলান্দের অভিষেক ঘটে।

তিনি চার বছর পরে এই সাফল্য সঙ্গে অনুসরণ করে নির্মাণ করেন জো জিতা ওহি সিকান্দার (১৯৯২)। মনসুর খানের অপর দুই চলচ্চিত্র আকেলে হাম আকেলে তুম (১৯৯৫) এবং জোশ (২০০০) ছিল ব্যাবসায়িক দিক থেকে সফল। উভয় সিনেমাতে, প্রায় একই অভিন্ন চিত্রনাট্য লক্ষ্য করা যায়।

তথ্যসূত্র

বহিঃসংযোগ 
 

ভারতীয় চলচ্চিত্র পরিচালক
হিন্দি চলচ্চিত্র পরিচালক
ভারতীয় মুসলিম
পরিছন্ন বিনোদন প্রদানকারী জনপ্রিয় চলচ্চিত্র বিভাগে জাতীয় চলচ্চিত্র পুরস্কার জয়ী পরিচালক
হিন্দি ভাষার চলচ্চিত্র পরিচালক
১৯৫৮-এ জন্ম
২০শ শতাব্দীর ভারতীয় চলচ্চিত্র পরিচালক
২১শ শতাব্দীর ভারতীয় চলচ্চিত্র পরিচালক
ভারতীয় পুরুষ চিত্রনাট্যকার
জীবিত ব্যক্তি
আমির খান
ব্রজাবলী ভাষা

ব্রজাবলী ভাষা ভারতের অসম অঞ্চলে পঞ্চদশ-ষোড়শ শতাব্দীতে শঙ্করদেব কর্তৃক তৈরীকৃত ও ব্যবহৃত এক ধরনের সাহিত্যিক ভাষা বিশেষ। এই ভাষা তিনি বরগীত এবং অঙ্কীয়া নাট রচনার সময় ব্যবহার করেছিলেন। এই ভাষার সমরূপ ভাষা বাংলা ও উড়িষ্যায় প্রচলিত থাকলেও অসমে প্রচলিত ব্রজাবলী ভাষা তাদের থেকে ভিন্ন ধরনের ছিল। অন্যান্য সমরূপ ভাষাগুলি ব্রজভাষা নির্ভর হলেও ব্রজভলি ভাষা মৈথিলী ও অসমীয়া ভাষার সংমিশ্রণে গঠিত হয়েছিল। সাধারণভাবে এই ভাষার কথ্য রূপে অসমীয়া শব্দের প্রচলন ছিল বলে অসমের মানুষ সহজেই এই ভাষা বুঝতে পারতেন।

তথ্যসূত্র 

আসামের সংস্কৃতি
আসামের ভাষা
সৈয়দ আবিদ আলী

সৈয়দ আবিদ আলী (;  জন্ম: ৯ সেপ্টেম্বর ১৯৪১) হলেন একজন সাবেক অল-রাউন্ডার ভারতীয় ক্রিকেটার। তিনি ছিলেন লো অর্ডার ব্যাটসম্যান এবং একজন মিডিয়াম ফাস্ট বোলার।

প্রাথমিক জীবন 
আবিদ আলী হায়দ্রাবাদের সেন্ট জর্জেস গ্রামার স্কুল এবং অল সেইন্ট হাই স্কুলে পড়াশোনা করেন। ১৯৫৬ সালে তিনি তার অসাধারণ ফিল্ডিং করার জন্য নির্বাচক দের নজর কাড়েন এরপর হায়দ্রাবাদ বিদ্যালয় খেলার জন্য তাকে নির্বাচন করা হয়। তিনি কেরালার বিরুদ্ধে ৮২ রান করেন এবং সেরা ফিল্ডার এর পুরস্কার জিতে নেন। কয়েক বছর পরে যখন হায়দ্রাবাদ স্টেট ব্যাংক একটি ক্রিকেট দল গঠন করে সেখানে তিনি সুযোগ পনা। তিনি একজন বোলার হয়ে উঠার আগে একজন উইকেট-রক্ষক হিসাবে শুরু তার ক্যারিয়ার শুরু করেন।

খেলোয়াড়ী জীবন 
আবিদ ১৯৫৮-৫৯ সালে হায়দ্রাবাদ জুনিয়র সাইডের এবং আগামী বছরের মধ্যে রাষ্ট্র রনজি ট্রফি দলে অন্তর্ভুক্ত হন। তিনি কমই প্রথম কয়েক বছরে বল করেছেন এবং ১৯৬৭ সাল পর্যন্ত তার প্রথম রনজি ট্রফিতে কোন শতক পাননি। তিনি অপ্রত্যাশিতভাবে অস্ট্রেলিয়া এবং নিউজিল্যান্ড দলের বিরুদ্ধে খেলার জন্য বাছাই করা হয়।
তিনি অস্ট্রেলিয়া বিরুদ্ধে প্রথম টেস্টের জন্য দলের নির্বাচিত হন সম্ভবত অধিনায়ক মনসুর আলী খান পতৌদি এর আহত হওয়ার কারণে তিনি দলে সুযোগ পান। উক্ত ম্যাচে আবিদ উভয় ইনিংসে ৩৩ রান করেন এবং ৫৫ রান দিয়ে তিনি ৬ উইকেট লাভ করেনে। টেস্টে অভিষেকের সেরা ফলাফর ছিল। তৃতীয় টেস্টে উদ্বোধনী ব্যাটসম্যান হিসেবে ব্যাটিং করতে গিয়ে তিনি ৪৭ রান করতে সক্ষম হন। এছাড়াও তিনি শেষ টেস্টে ৮১ ও ৭৮ এর অসাধারণ একটি ইনিংস খেলেন।

ব্যক্তিগত জীবন 
ভারতীয় ক্রিকেটার সৈয়দ কিরমানীর কন্যাকে বিয়ে করেছিলেন তার পুত্র ফাকির আলী। কিন্তু এপ্রিল ২০০৮ সালের হার্ট অ্যাটাকে থেকে তিনি মারা যান।

আরও দেখুন 
 ইউসুফ পাঠান
 ইরফান পাঠান

তথ্যসূত্র 

 Sujit Mukherjee, Matched winners, Orient Longman (1996), p 76-90
 Christopher Martin-Jenkins, Who's Who of Test Cricketers

বহিঃসংযোগ 
 
 

সৈয়দ আবিদ আলী
১৯৪১-এ জন্ম
ভারতীয় মুসলিম
ভারতের একদিনের আন্তর্জাতিক ক্রিকেটার
ভারতের টেস্ট ক্রিকেটার
সংযুক্ত আরব আমিরাত জাতীয় ক্রিকেট দলের কোচ
ভারতীয় ক্রিকেট কোচ
হায়দ্রাবাদ থেকে আগত ক্রিকেটার
১৯৭৫ ক্রিকেট বিশ্বকাপের ক্রিকেটার
হায়দ্রাবাদের ক্রিকেটার
দক্ষিণাঞ্চলের ক্রিকেটার
স্টেট ব্যাংক অব ইন্ডিয়ার ক্রিকেটার
জীবিত ব্যক্তি
টেস্ট ক্রিকেট অভিষেকে ৫ উইকেট লাভকারী ক্রিকেটার
২০২৫-এ মৃত্যু
জান্নাতুল ফেরদৌস পিয়া

জান্নাতুল ফেরদৌস পিয়া (জন্ম: ১৪ অক্টোবর ১৯৯১) একজন বাংলাদেশি মডেল এবং অভিনেত্রী। তিনি ২০০৭ সালে মিস বাংলাদেশ খেতাব অর্জন করেন। ২০১২ সালে চোরাবালি চলচ্চিত্রে অভিনয়ের মধ্য দিয়ে চলচ্চিত্রে তার অভিষেক ঘটে। অভিনয় জগতে পদার্পণের পূর্বে তিনি মডেল হিসেবে কর্মজীবন শুরু করেছিলেন। তার পেশা জীবন প্রায় সময়ই সমালোচিত হয়েছে এবং গণমাধ্যমে ব্যাপক প্রচার লাভ করেছে।

প্রাথমিক জীবন
পিয়া ১৯৯১ সালে বাংলাদেশের খুলনায় জন্মগ্রহণ করেন। পরিবারের মানুষ তাকে পিউ বলে ডাকেন। তিনি লন্ডন কলেজ অব লিগ্যাল স্টাডিস থেকে আইন বিভাগ থেকে স্নাতক শেষ করেছেন।

কর্মজীবন 
২০০৭ সালে মিস বাংলাদেশ প্রতিযোগিতায় বিজয়ী হন পিয়া। এরপর কর্মজীবন শুরু করেন র‌্যাম্প মডেলিংয়ের মাধ্যমে ২০০৮ সালে। ফ্যাশন মডেল হিসেবে পাশাপাশি একাধিক ব্র্যান্ডের টেলিভিশন বিজ্ঞাপনে কাজ করেছেন। তিনি বিভিন্ন আন্তর্জাতিক অনুষ্ঠানসমূহে অংশ নিয়েছেন বাংলাদেশের প্রতিনিধি হয়ে।

২০১১ সালে দক্ষিণ কোরিয়ায় আয়োজিত ওয়ার্ল্ড মিস ইউনিভার্সিটি শিরোপা অর্জন করেন। এছাড়া মিশরে অনুষ্ঠিত ওয়ার্ল্ড টপ মডেল প্রতিযোগিতায় শীর্ষ মডেল হওয়ার সাফল্য অর্জন করেন পিয়া। ২০১২ সালে চোরাবালি চলচ্চিত্রে সুজানা চরিত্রে অভিনয় করেন। ২০১৩ সালে বাহরাইনে আয়োজিত ‘ইন্টারন্যাশনাল প্রিন্সেস’ প্রতিযোগিতায় অংশ নেন। একইবছর বাংলাদেশী সংগীতদল শিরোনামহীনের শিরোনামহীন শিরোনামহীন অ্যালবামের আবার হাসিমুখ গানের মিউজিক ভিডিওতে তাকে দেখতে পাওয়া যায়। পরবর্তীতে ২০১৪ সালে তিনি একই সাথে বেশ কটি চলচ্চিত্রে কাজ করছেন। এর মধ্যে রয়েছে, গ্যাংস্টার রিটার্নস, দ্য স্টোরি অফ সামারা এবং প্রবাসীর প্রেম।

চলচ্চিত্র তালিকা

টেলিভিশন

সঙ্গীত ভিডিও

পুরস্কার ও স্বীকৃতি 

 মিস বাংলাদেশ (২০০৭)
 ওয়ার্ল্ড মিস ইউনিভার্সিটি (দক্ষিণ কোরিয়া, ২০১১)
 জেএওয়াই ফেইস ইন্টারন্যাশনাল - দ্বিতীয়স্থান (২০১২)
 মিস ইন্ডিয়ান প্রিন্সেস ইন্টারন্যাশনাল (২০১৩)
 টপ মডেল অব দ্যা ওয়ার্ল্ড (মিশর)

আরও দেখুন 
 ঢালিউড

তথ্যসূত্র

বহিঃসংযোগ 

জীবিত ব্যক্তি
১৯৯১-এ জন্ম
খুলনার ব্যক্তি
বাংলাদেশী মডেল
বাংলাদেশী নারী মডেল
বাঙালি অভিনেত্রী
বাংলা চলচ্চিত্র অভিনেত্রী
বাংলাদেশী অভিনেত্রী
বাংলাদেশী চলচ্চিত্র অভিনেত্রী
মিস বাংলাদেশ বিজয়ী
বাংলাদেশী সুন্দরী প্রতিযোগিতা বিজয়ী
২১শ শতাব্দীর বাংলাদেশী অভিনেত্রী
লন্ডন বিশ্ববিদ্যালয়ের প্রাক্তন শিক্ষার্থী
শ্রেষ্ঠ পার্শ্ব অভিনেত্রী বাচসাস পুরস্কার বিজয়ী
বাদশা মিয়া

বাদশা মিয়া () হলেন একজন বাংলাদেশী কাবাডি খেলোয়াড়। যিনি ২০০২ সাল এবং ২০০৬ সালে কাতার-এর দোহায় অনুষ্ঠিত ১৫ তম এশিয়ান গেমস-এ ব্রোঞ্জ পদক বিজয়ী দলের অংশ ছিলেন।

তথ্যসূত্র

বহিঃসংযোগ 

 পুরুষদের কাবাডি ব্রোঞ্জ 

বাংলাদেশী কাবাডি খেলোয়াড়
জীবিত ব্যক্তি
২০০২ এশিয়ান গেমসের পদক বিজয়ী
২০০৬ এশিয়ান গেমসের পদক বিজয়ী
এশিয়ান গেমসে কাবাডিতে পদক বিজয়ী
১৯৯৮ এশিয়ান গেমসের পদক বিজয়ী
সিলেট বিভাগের ব্যক্তি
এশিয়ান গেমসে রৌপ্যপদক বিজয়ী বাংলাদেশী
কালী আলাউদ্দীন

কালী আলাউদ্দীন নিস্তার (, ; জন্ম: ১৩ জানুয়ারি ১৯৮৪) হলেন একজন ভারতীয় সাবেক পেশাদার ফুটবল খেলোয়াড় এবং ম্যানেজার। তিনি বর্তমানে ভারতীয় ক্লাব চেন্নাইয়িন বি-এ ম্যানেজারের দায়িত্ব পালন করছেন। আলাউদ্দীন তার খেলোয়াড়ি জীবনের অধিকাংশ সময় মহিন্দ্র ইউনাইটেড এবং মুম্বই টাইগার্সের হয়ে রক্ষণভাগের খেলোয়াড় হিসেবে খেলেছেন।

২০০৭–০৮ মৌসুমে, ভারতীয় ক্লাব মহিন্দ্র ইউনাইটেডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র এক মৌসুম অতিবাহিত করেছিলেন। অতঃপর ২০১০–১১ মৌসুমে তিনি সালগাওকরে যোগদান করেছিলেন; সালগাওকরে মাত্র এক মৌসুম অতিবাহিত করার পর এয়ার ইন্ডিয়ার সাথে চুক্তি স্বাক্ষর করেছিলেন। পরবর্তীকালে, তিনি মুম্বই টাইগার্সের হয়ে খেলেছিলেন। সর্বশেষ ২০১৫–১৬ মৌসুমে, তিনি মুম্বই টাইগার্স হতে ভারতীয় ক্লাব মুম্বইয়ে যোগদান করেছিলেন; মুম্বইয়ের হয়ে মাত্র এক মৌসুম খেলার পর তিনি অবসর গ্রহণ করেছিলেন।

খেলোয়াড়ি জীবনের ইতি টানার পর ২০১৯ সালে, আলাউদ্দীন ভারতীয় ফুটবল ক্লাব চেন্নাইয়িন বি-এর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেছেন।

প্রারম্ভিক জীবন
কালী আলাউদ্দীন নিস্তার ১৯৮৪ সালের ১৩ই জানুয়ারি তারিখে ভারতের তামিলনাড়ুর কায়ালপত্নমে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 

১৯৮৪-এ জন্ম
জীবিত ব্যক্তি
তামিলনাড়ুর ব্যক্তি
তামিলনাড়ুর ফুটবলার
ভারতীয় মুসলিম
ভারতীয় ফুটবলার
ভারতীয় ফুটবল ম্যানেজার
ফুটবল রক্ষণভাগের খেলোয়াড়
মহিন্দ্র ইউনাইটেড ফুটবল ক্লাবের খেলোয়াড়
সালগাওকর ফুটবল ক্লাবের খেলোয়াড়
এয়ার ইন্ডিয়া ফুটবল ক্লাবের খেলোয়াড়
মুম্বই টাইগার্স ফুটবল ক্লাবের খেলোয়াড়
মুম্বই ফুটবল ক্লাবের খেলোয়াড়
আই-লিগের খেলোয়াড়
আই-লিগ দ্বিতীয় বিভাগের খেলোয়াড়
সন্তোষ শিরোপার খেলোয়াড়
তামিলনাড়ুর ক্রীড়াবিদ
পুরুষ ফুটবল রক্ষণভাগের খেলোয়াড়
একবিংশ শতাব্দীর ভারতীয় ক্রীড়াবিদ
ভারতীয় পুরুষ ফুটবলার
আকিভ আলী

আকিভ আলী () হলেন একজন ভারতীয় চলচ্চিত্র সম্পাদক ও অভিনেতা। তিনি ২০০৫ সালে রগ সিনেমাতে অভিনয়ের মাধ্যমে বেশ পরিচিতি অর্জন করেন। এছাড়াও তিনি ব্যাবসাসফল অনেকগুলি চলচ্চিত্রে সম্পাদনার কাজ করেছেন।

ক্যারিয়ার 
আকিভ হলেন বলিউড চলচ্চিত্রের একজন সম্পাদক। তিনি হিন্দী সিনেমা কাইটস এবং ওয়ান্স আপন এ টাইম ইন মুম্বই চলচ্চিত্রের জন্য বিখ্যাত। তিনি ২০০৫ সালের চলচ্চিত্র রগ -এ একজন অভিনেতা হিসেবে কাজ করেছিলেন।

চলচ্চিত্রের তালিকা 
 রগ (২০০৫)

সম্পাদক 
 মাদহোসি (২০০৪)
 গ্যাংস্টার (২০০৬)
 লাইফ ইন এ মেট্রো (২০০৭)
 কাইটস (২০১০)
 আই হেট লাভ স্টোরিজ (২০১০)
 ওয়ান্স আপন এ টাইম ইন মুম্বই (২০১০)
 দ্যা ডার্টি পিকচার (২০১১)
 অগ্নিপথ (২০১২)
 বারফি! (২০১২)
 আকাশ বানী (২০১৩)
 ''ইয়ে জাওয়ানী হে দিওয়ানী (২০১৩)

তথ্যসূত্র

বহিঃসংযোগ 
 আকিভ আলী ইন্টারনেট মুভি ডেটাবেজ

ভারতীয় চলচ্চিত্র সম্পাদক
জীবিত ব্যক্তি
ভারতীয় অভিনেতা
ভারতীয় মুসলিম
১৯৮১-এ জন্ম